MT
16.5.2022
Il-Ġurnal Uffiċjali tal-Unjoni Ewropea
C 198/53
L-espulsjoni kollettiva illegali tar-rikorrent fit-28 u fid-29 ta’ April 2020 hija attribwibbli lil Frontex, li hija “l-awtur reali” tagħha, peress li din ġiet eżegwita b’mod konformi mal-Pjan Operattiv legalment vinkolanti tal-Operazzjoni ta’ Intervent Rapidu fil-Fruntieri tal-Baħar Eġew, imħejji mid-Direttur Eżekuttiv ta’ Frontex.
Sussidjarjament, Frontex hija responsabbli abbażi tal-assistenza u tal-għajnuna tagħha fit-twettiq tal-espulsjoni kollettiva illegali eżegwita fit-28 u fid–29 ta’ April 2020.
Iż-żewġ aspetti tad-danni morali ma kinux iseħħu mingħajr l-aġir illegali kkontestata tal-aġenzija.
(1) (2)
Regolament (UE) 2019/1896 tal-Parlament Ewropew u tal-Kunsill tat-13 ta’ Novembru 2019 dwar il-Gwardja Ewropea tal-Fruntiera u tal-Kosta u li jħassar ir-Regolamenti (UE) Nru 1052/2013 u (UE) 2016/1624.
ĠU 2012, C 326, p. 391.
Rikors ippreżentat fl-14 ta’ Marzu 2022 – Il-Pajjiżi l-Baxxi vs Il-Kummissjoni (Kawża T-137/22) (2022/C 198/77) Lingwa tal-kawża: l-Olandiż Partijiet Rikorrent: Ir-Renju tal-Pajjiżi l-Baxxi (rappreżentanti: M. Bulterman u J. Langer, aġenti) Konvenut: Il-Kummissjoni Ewropea
Talbiet Ir-rikorrent jitlob li l-Qorti Ġenerali jogħġobha: — tannulla d-deċiżjoni tal-Kummissjoni tas-6 ta’ Jannar 2022 bir-referenza Ares (2022) 99942, li tiċħad it-talba tar-Renju tal-Pajjiżi l-Baxxi għal estensjoni b’erba’ snin tat-terminu ta’ tmien snin previst għall-irkupru tas-somom imħallsa indebitament fil-kawża FresQ; — tikkundanna lill-Kummissjoni għall-ispejjeż.
Motivi u argumenti prinċipali Insostenn tar-rikors tiegħu, ir-rikorrent jinvoka żewġ motivi. 1.
L-ewwel motiv ibbażat fuq il-fatt li d-deċiżjoni kkontestata hija bbażata fuq il-premessa żbaljata li l-proċedura ta’ rkupru fil-kawża FresQ għadha ma ġietx ikkompletata. 2.
It-tieni motiv ibbażat fuq il-fatt li l-Kummissjoni applikat b’mod żbaljat it-tielet subparagrafu tal-Artikolu 54(2) tar-Regolament Nru 1306/2013, sa fejn hija ppreżumiet li l-Pajjiżi l-Baxxi kienu responsabbli għall-fatt li nqabeż it-terminu ta’ tmien snin għall-irkupru tas-somom imħallsa indebitament fil-kawża FresQ.
Rikors ippreżentat fil-15 ta’ Marzu 2022 – HCP vs EUIPO – Timm Health Care (PYLOMED) (Kawża T-138/22) (2022/C 198/78) Lingwa tar-rikors: il-Ġermaniż Partijiet Rikorrent: HCP GmbH (Hannover, il-Ġermanja) (rappreżentant: H. Suhren, avukat) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO) Parti oħra quddiem il-Bord tal-Appell: Timm Health Care BV (Le Borculo, il-Pajjiżi l-Baxxi)